Kalaramp

Kalaramp on looduslähedase kalapääsu tüüpPaisud ja paisutamine. - Keskkonnaamet ja kujutab endast vooluveekokku paisu kõrvale rajatud karedat kaldpinda, mis võimaldab veeorganismidel liikuda üle paisu.

 Kirjeldus 
Väliselt meenutab kalaramp tehiskose tüüpi kalapääsu, kuid seda ei rajata kogu jõe laiuselt. Erinevalt tehiskosest on kalarambil ainult osa paisu nõlvusest muudetud karedaks.

Kalaramp ehitatakse kiirema vooluga kaldaosa poole. Keskmine vee sügavus kalarambis on 0,3–0,4 meetrit, voolukiirus 1,6–2 meetrit sekundis ja rambi laius peab olema vähemalt 2 meetrit.P. Napp. Kalapääsud. Halo Kirjastus. 2006.

Kalarambi mudeli projekteerimisel lähtutakse loodusest, selle peamine eesmärk on struktuuriliselt jäljendada erinevaid looduslikke jõe kärestikke või järskude kallakutega ojasid.P. Napp. Kalapääsud. Halo Kirjastus. 2006. Rambi ehitamiseks on vahel kasutatud vanu mahajäetud
evakuatsiooni- või lüüsikanaleid.J. Parts. Ülevaade Eesti kalapääsudest. Bakalaureusetöö. EMÜ, 2014

 Kalarambid Eesti jõgedel 
Kalaramp on rajatud Saku paisule Vääna jõel.

Kalaramp-kärestikud on rajatud Kurgja paisule Pärnu jõel, Nehatu paisule Pirita jõel ja Laastre paisule Kasari jõel.Paisud ja paisutamine. - Keskkonnaamet

 Ajalugu 
Esimesed kirjalikud ülestähendused lihtsakoelistest kalarampidest pärinevad 17. sajandi Prantsusmaalt, kus haokimpude abil rajati järskudesse kanalitesse astmed. Üks versioon patenteeriti 1837. aastal Richard McFarlani poolt Kanadas, kus ta disainis kalade jaoks tee, et nood tema vee jõul töötava saeveski tammist läbi pääseksid.Mario Theriault, Great Maritime Inventions 1833–1950, Goose Lane, 2001, p. 45 Tööstusliku pöörde edenedes muutusid tammid ja teised vooluveekogude tõkked suuremaks ja arvukamaks, tekitades vajaduse kaladele läbipääsuvõimaluste loomise järele.Office Of Technology Assessment Washington DC (1995) Fish passage technologies : protection at hydropower facilities Diana Publishing, .

 Vaata ka 
Kalatrepp
Vetla vesiveski

 Viited 

 Välislingid 
 Fishway - Rock Ramp. - NSW Government (joonis kalarambist paisu kõrval)

Kategooria:Vesiehitised
Kategooria:Kalandus